**bravo cbc d.o.o.,** **Avenija Većeslava Holjevca 29, Zagreb, OIB: 28140997362, objavljuje Pravila sudjelovanja u nagradnom natječaju „Tomy kod“**

**Članak 1.**

Priređivač nagradnog natječaja je bravo cbc d.o.o., Avenija Većeslava Holjevca 29, Zagreb, OIB: 28140997362 (dalje u tekstu: Priređivač), a isti će se emitirati u programu bravo! za potrebe sponzora Tommy (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnom natječaju „Tommy kod“ (u daljnjem tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i bravo!.

**Članak 4.**

Natječaj se realizira radnim danima u periodu od 03. srpnja 2023. godine do 07. srpnja 2023. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici tvrtke bravo cbc d.o.o., radio postaje bravo! i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da pozivamo slušatelje da odgovore je li točno ili pogrešno 7 navedenih činjenica. Slušatelji se za igru prijavljuju slanjem SMS-a s imenom, prezimenom, gradom i ključnom riječi „TOMMY“ na broj 60080 (cijena SMS-a 0,32 EUR, PDV uključen). Svaki dan igra slušatelj koji se prvi prijavio. DJ mu kaže 7 činjenica od kojih su neke točne a neke nisu, a slušatelj odgovara s TO ili MI. Pritom TO znači “DA”, a MI znači “NE”. Odgovori se zapisuju i zajedno tvore kod kojeg slušatelj na kraju mora točno izgovoriti. Ako je kod točan, slušatelj osvaja nagradu. Ako slušatelj koji je igrao u eteru ne pogodi točan kod, onda svi ostali mogu zvati besplatni bravo! broj 0800 1007 i ostavljaju svoj kod. Prvi koji je pogodio osvaja nagradu.

Svaki dan nagrađujemo jednog slušatelja, a ako u nekom danu nemamo dobitnika nagrada se prenosi u sljedeći dan.

Nagrade: 5x 150 EUR na potrošačkoj kartici koja nije zamjenjiva za novac.

**Članak 8.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

**Članak 09.**

Jedna osoba može osvojiti samo jednu nagradu. Uručenje nagrada dobitnicima organizirat će Priređivač, na način da se maksimalno zadovolje osnovni ciljevi provođenja Natječaja.

Preuzimanje nagrada bit će organizirano po isteku Natječaja, ne prije. Trenutkom preuzimanja nagrade prestaju sve daljnje obveze Priređivača Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 10.**

Priređivač zadržava pravo na izmjenu Pravila, prekid nagradnog natječaja ili potpunu obustavu nagradnog natječaja ako to zahtijevaju pravni ili komercijalni razlozi te ukoliko postoje proturječnosti ili sumnje u tehničke manipulacije prilikom prijave slušatelja na natječaj i ispunajvanje uvjeta za ostvarivanej nagrade. Priređivač će obavijestiti slušatelje o svim eventualnim izmjenama objavom na [www.br.hr](http://www.br.hr).

**Članak 11.**

Svojim sudjelovanjem u Natječaju i slanjem SMS-a ili zvanjem besplatnog telefonskog broja bravo! sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( bravo cbc d.o.o., Avenija Većeslava Holjevca 29, Zagreb, 01 66 90 601 ) sukladno ovom Pravilniku i sa sljedećom svrhom:

* Obrada osobnih podataka sudionika sa svrhom prijave na nagradni natječaj
* Obrada osobnih podataka dobitnika sa svrhom identifikacije pri dodjeli nagrade
* Objava i korištenje identifikacijskih osobnih podataka ( ime i mjesto stanovanja) dobitnika natječaja u programu bravo! sa svrhom promocije i realizacije Natječaja
* Prikupljanje i obrada osobnih podataka sa svrhom prosljeđivanja ovlaštenoj financijskoj instituciji za izdavanje potrošačke kartice sa svrhom realizacije nagrade

Pravna osnova obrade je privola ispitanika, a kategorije osobnih podataka koje se prikupljaju su:   identifikacijski podaci (ime, prezime, adresa, broj mobitela ).

Vaši osobni podaci proslijedit će se trećim osobama ( ovlaštena banka ) za izradu potrošačke kartice. Vrsta osobnih podataka koji se prikupljaju su : Ime, prezime, adresa, mjesto stanovanja, broj mobitela, OIB, datum rođenja, broj osobne iskaznice i mjesto i naziv izdavatelja osobne iskaznice. Obim i vrsta osobnih podataka koji se prosljeđuju sa svrhom izrade potrošačke kartice ( nagrada ) određeni su Zakonom o bankarskom poslovanju. Osobni podaci koji se prosljeđuju će nakon izvršenja svrhe biti odmah izbrisani iz evidencije Voditelja obrade.

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi. Osobni podaci dobitnika čuvat će se u arhivi Voditelja obrade godinu dana nakon završenog natječaja a nakon toga biti će izbrisani.

Prijavom putem SMS-a odnosno pozivom na besplatni telefon bravo! dio osobnih podataka ispitanika ( sudionika natječaja) prikupljaju se i od strane ovlaštenog pružatelja navedenih usluga čija pravila privatnosti možete pronaći na sljedećoj WEB adresi: <https://it1.hr/privacy.aspx>

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <http://br.hr/index.php/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (<http://br.hr/index.php/gdpr/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  sluzbenik@br.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradni natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 12.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.br.hr](http://www.br.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 16.06.2023. godine

bravo cbc d.o.o

Katijan Knok, direktor